Koebaai Covid, hallo Broadway!Mense staan in rye om Broadway-teaterproduksies te kyk (Foto: Timothy Clary, AFP) Broadway-teaterproduksies in New York keer ná ŉ lang stilte terug met van die grootste musiekspele wat vir eindelose vermaak sal sorg. Broadway-produksies is vir byna 18 maande tot ŉ halt gebring weens die Covid-19-pandemie. Teaterliefhebbers stroom egter die afgelope paar weke weer na teaters in New York om na bekende teaterproduksies soos Hamilton, Wicked, The Lion King en Chicago te kyk. Broadway-teaters word van Dinsdag af geleidelik weer heropen. Die enigste voorwaarde is dat die gehoor, akteurs en teaterpersoneel ingeënt moet wees om toegang tot die teater te verkry. Mense in die gehoor moet ook tydens die vertoning ŉ masker dra. Teaterliefhebbers het gesê dat hulle veilig voel om na binnenshuise teateroptredes terug te keer in die wete dat almal ingeënt is. “Enigiemand wat nie ŉ masker dra, nie word uit die teater geskop,” het die 18-jarige Maddy Milanoski, gesê. Sy en haar ma, Jenni, het die hele ent van Boston gereis om na Hamilton te kyk. Die 65-jarige Angela Mecca sê sy voel gemaklik daarmee om ŉ teaterproduksie by te woon omdat almal rondom haar ingeënt is. Voor die Covid-19-pandemie was daar altesaam 31 Broadway-vertonings per week en ongeveer $ 33 miljoen (4,7 miljard) is daaruit verdien. Die heropening van teaters is ŉ groot verligting vir die vermaakbedryf. Amptenare en teaters is vol vertroue dat inwoners van New York en toeriste desperaat is om weer teater te sien.